laion/Wikipedia-Exotic huggingface dataset:
১৯৭২-এ বাংলাদেশ

গণপ্রজাতন্ত্রী বাংলাদেশ এর ১৯৭২ সালের প্রধান ঘটনা প্রবাহ রাষ্ট্রপতি : সৈয়দ নজরুল ইসলাম (১০ জানুয়ারি পর্যন্ত) আবু সাঈদ চৌধুরী (১২ জানুয়ারি হইতে) প্রধানমন্ত্রী : শেখ মুজিবুর রহমান (১২ জানুয়ারি হইতে) প্রধান বিচারপতি : আবু সাদাত মোহাম্মদ সায়েম (১২ জানুয়ারি হইতে) ৮ জানুয়ারি  : জাতির জনক বঙ্গবন্ধু শেখ মুজিবুর রহমান এর নয় মাসের অধিক সময়ের অন্যায় কারাবাসের অবসান। পাকিস্থানের মিয়ানওয়ালি জেল হতে মুক্তি এবং দুইদিন বিরতীতে লন্ডন ও দিল্লি হয়ে ঢাকা প্রত্যাবর্তন। ১ম রাষ্ট্রপতির পদ অলংঙ্করন। ১০ জানুয়ারি : জাতির জনক বঙ্গবন্ধু শেখ মুজিবুর রহমান দুপুর ১:৩০ মিনিটে স্বাধীন বাংলাদেশে বিজয়ীবেশে পর্দাপন। ১৮ জানুয়ারি : এ. এন. এম. হামিদুল্লাহ্‌ বাংলাদেশ ব্যাংক-এর প্রথম গভর্নর হিসাবে দায়িত্ব লাভ করেন। ১৯ ফেব্রুয়ারি : শেখ ফজলুল হক মনি এর সম্পাদনায় সাপ্তাহিক বাংলার বাণী পত্রিকা দৈনিকে রূপান্তরিত হয়। ২৫ ফেব্রুয়ারি : মাওলানা ভাসানী কর্তৃক স্বাধীন বাংলাদেশের প্রথম পত্রিকা সাপ্তাহিক হক-কথা এর প্রকাশ। ১৭ মার্চ : ভারতীয় সামরিক বাহিনীর বাংলাদেশ ত্যাগ। ১৯ মার্চ : ভারত ও বাংলাদেশের মধ্যে শান্তি ও সহযোগিতা বৃদ্ধির লক্ষ্যে ২৫ বছর মেয়াদী একটি মৈত্রী চুক্তি স্বাক্ষরিত হয় যা বাংলাদেশ-ভারত মৈত্রী চুক্তি নামে পরিচিত । ৫ এপ্রিল : জেনারেল কাজী মুহাম্মদ সফিউল্লাহকে প্রধানমন্ত্রী শেখ মুজিবুর রহমান সেনাপ্রধান নিয়োগ করেন। ৭ এপ্রিল : প্রধানমন্ত্রী শেখ মুজিবুর রহমান এয়ার ভাইস মার্শাল এ কে খন্দকারকে প্রথম বিমান বাহিনী প্রধান নিযুক্ত করেন । ১৬ এপ্রিল : ১৯৭২ সালের ১৬ এপ্রিল বাংলাদেশ প্রাণিবিজ্ঞান সমিতির (একটি অরাজনৈতিক সংগঠন) আনুষ্ঠানিক উদ্বোধন হয়। ১ মে : শাহ আব্দুল হামিদ বাংলাদেশের একজন প্রখ্যাত রাজনীতিবিদ এবং বাংলাদেশের জাতীয় সংসদের প্রথম স্পীকার মৃত্যু বরণ করেন। ১৯৭২ সালের জুন মাসে জিয়াউর রহমান বাংলাদেশ সেনাবাহিনীর ডেপুটি চিফ-অফ-স্টাফ নিযুক্ত হন। ১৫ জুলাই : বাংলাদেশ ফুটবল ফেডারেশন প্রতিষ্ঠিত হয়। ৪ নভেম্বর : বাংলাদেশের সংবিধান এর খসড়া জাতীয় সংসদ এ গৃহীত হয়। ১১ নভেম্বর : শেখ ফজলুল হক মনি কর্তৃক বাংলাদেশ আওয়ামী যুবলীগ প্রতিষ্ঠিত। ১৬ ডিসেম্বর : বিজয় দিবসের প্রথম বার্ষিকী হতে বাংলাদেশের সংবিধান কার্যকর হয়। ২৯ ডিসেম্বর : শেখ মুজিবুর রহমানের সরাসরি তত্ত্বাবধানে রেজ্যুলেশনের মাধ্যমে জাতীয় নিরাপত্তা গোয়েন্দা সংস্থা প্রতিষ্ঠিত হয়। ১৯৭২ সালের বাংলাদেশী চলচ্চিত্রের তালিকা বাংলাদেশের ইতিহাসের সময়রেখা http://bn.banglapedia.org/index.php?title=ভারত-বাংলাদেশ_মৈত্রী_চুক্তি http://bn.banglapedia.org/index.php?title=মনি,_শেখ_ফজলুল_হক
মুকুড় জেলা

মুকুড় জেলা (ইংরেজি: Muqur District) আফগানিস্থানের বদগিস প্রদেশ এর পশ্চিম দিকে অবস্থিত। মুকুড় জেলার আইন শৃঙ্খলা পরিস্থিতি খুবই দুর্বল হিসাবে চিহিৃত ছিল, স্থানীয় তালিবান বিদ্রোহীদের ও আন্তঃ গোত্র কোন্দলের কারণে শান্তি-শৃঙ্খলা প্রায়শই চরম আকার ধারণ করত, তবে এই পরিস্থিতির বর্তমানে পরিবর্তন এসেছে এবং জেলাকে নিরাপদ এবং শান্তিপূর্ন জেলা হিসাবে গন্য করা হয়। প্রাদেশিক সবচাইতে অধিক সংখ্যক সীমান্ত মুকুড়ের সাথে মিশেছে। মুকুড় জেলার পূর্বে আব কামারি জেলা, দক্ষিণে কালা-ই-নও, দক্ষিণপূর্বে কদিস এবং উত্তরপূর্বে মারঘাব অবস্থিত। উত্তরে তুর্কমেনিস্তান এর আন্তর্জাতিক সীমান্তরেখার সাথে মিশেছে। শহরের সর্বমোট আয়তন ১,১৩৩ বর্গকিলোমিটার (৪৩৭ বর্গমাইল)। মুকুড় শহরটি প্রকৃতপক্ষে একটি সুদীর্ঘ নদী উপত্যকা এবং দৃষ্টি নান্দনিক, একইসাথে এই নদীর বয়ে আনা আকস্মিক বন্যা ও ভূমিধস জনপদের জন্যে মাঝেমাঝে দুর্ভাগ্যও ডেকে আনে। রাজধানী কাবুল থেকে বেশ দুরে এবং সীমান্তবর্তী জেলা হওয়ায় আইন শৃঙ্খলা পরিস্থিতি নিয়ন্ত্রনে রাখতে আফগানিস্তান সরকারের যথেষ্ট বেগ পেতে হয়। কিছুদিন আগেও স্থানীয় তালেবান বিদ্রোহীরা এখানে যথেষ্ট মজবুত অবস্থায় ছিল এবং তাদের দখলে রেখেছিল পূর্ন উপত্যকা। নিরাপত্তার ইস্যুতে স্থানীয় নির্বাচনে মহিলা ভোটারগন তাদের ভোটাধীকার প্রয়োগে ব্যর্থ ছিল। দুরনিয়ন্ত্রিত স্থলমাইন বিস্ফোরণের ৬ জন সৈন্য (আফগান জাতীয় সেনা বাহিনীর সদস্য, এ.এন.এ.) ‍নিহত ও ১৬ জন সৈন্য আহত হয় (তবে এখানে কোন দল অথবা গোত্র দায় স্বীকার বা কৃতিত্ব দাবী করেনি)। স্থানীয় বয়জোষ্ঠ্য এবং বদগিস এর জাতীয় নিরাপত্তা পরিচালক এর একান্ত প্রচেষ্টায় সম্প্রতি মুকুড় অংশের অন্যতম বিদ্রোহী নেতা মোল্লা ঈদি গুল আফগানিস্তান সরকারের কাছে আত্মসর্মপন ও একসাথে শান্তি-শৃঙ্খলার কাজে একাত্মতা প্রকাশ করেছে এবং তাই স্থানীয় সরকার বর্তমানে পরিস্থিতি কিছুটা উন্নতির উপরে আশাবাদী। সরকার ও স্থানীয় অধিবাসি একত্রিত ভাবে পরিস্থিতি উন্নয়নে অব্যহত চেষ্টা চালিয়ে যাচ্ছে। আফগানিস্তান এর অন্যতম বিখ্যাত ও মূল্যবান পেস্তা বন(৯০,০০০ হেক্টর ভূমির উপর বিস্তৃত), মুকুড় জেলা ও আব কামারি এর মধ্যখানে অবস্থিত। এখানে প্রতিবছর বসন্ত ও গ্রীষ্মকালে (পেস্তা ফসলের চাষ ও উত্তোলন এর সময়) পেস্তা বনের অমিমাংসিত দখল ও আধিপত্যের জন্যে সংঘাত রক্তপাত পৌছে যেত। বদগিস নিরাপত্তা প্রধান মোহাম্মদ কাইয়ুম অঙ্গার জানান, গত সংঘর্ষে লাগহারি ও মাহকামা গোত্রের (মুকুড় জেলার) মধ্যে সরকারি হিসাবে দুইজন মৃত আহত এবং দুইজন নিহত হয় যা বেসরকারি হিসাবে নুন্যতম দুইজন নিহত কিন্তু আহতের সংখ্যা অনেক বেশি। "মুকুড় জেলা, বগদিস" (ইংরেজি ভাষায়)। theinfolist.com।  "বদগিস প্রশাসনিক শাখা" (ইংরেজি ভাষায়)। Pajhwok Afgan News। ১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৬।  "মুকুড় জেলার ম্যাপ" (পিডিএফ) (ইংরেজি ভাষায়)। [স্থায়ীভাবে অকার্যকর সংযোগ] "আকস্মিক বন্যা" (ইংরেজি ভাষায়)। TRT World। ১৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৬।  "নিরাপত্তাহীনতায় ৫০% মহিলা ভোট দানে বিরত" (ইংরেজি ভাষায়)। Pajhwok Afgan News। [স্থায়ীভাবে অকার্যকর সংযোগ] "স্থলমাইন বিস্ফোরন" (ইংরেজি ভাষায়)। Global Terrorism Data।  "পেস্তাবন সংঘর্ষ" (ইংরেজি ভাষায়)। Afghanistan Times।
মহারাণী হেমন্তকুমারী সংস্কৃত কলেজ

মহারাণী হেমন্তকুমারী সংস্কৃত কলেজ ১৯০৪ সালে রাজশাহী কলেজ এর একটি সংযুক্ত প্রতিষ্ঠান হিসেবে প্রতিষ্ঠিত হয়। ১৯৬৩ সালে কলেজটি বন্ধ হয়ে যায়। ১৯০৪ সালে রাজশাহীতে মহারাণী হেমন্তকুমারী সংস্কৃত কলেজ স্থাপনা উত্তরবঙ্গের সংস্কৃত শিক্ষার অগ্রগতির ক্ষেত্রে একটি গুরুত্বপূর্ণ ঘটনা। প্রকৃতপক্ষে উনবিংশ শতাব্দিতে ও বিংশ শতাব্দির প্রথমার্ধে ভারতের বিভিন্ন অঞ্চলে পাশ্চাত্য শিক্ষার পাশাপাশি সংস্কৃত ভাষার চর্চাও শুরু হয়। এই সময়কালে বিশেষ করে বাংলায় আরবী অথবা ফারসি ভাষায় অধ্যয়নরত ছাত্রদের সংখ্যা থেকে সংস্ক্রত ভাষায় অধ্যয়নরত ছাত্রদের সংখ্যা ছিলো বেশি। রাজশাহীতে সংস্কৃত শিক্ষার প্রবর্তনের পরিকল্পনা শুরু হয়েছিলো ১৯০১ সালে। সেই সময় রাজশাহী কয়েকজন বিদগ্ধ হিন্দু জমিদারী সংস্কৃত পণ্ডিত অধ্যপকম্যাক্সমূলারের মৃত্যতে শোক প্রকাশের জন্য অনুষ্ঠিত একটি জনসভায় বিষয়টি সম্পর্কে নিজেদের মধ্যে আলোচনা করেন। এরই ফলশ্রুতিতে তদানিন্তন রাজশাহী কলেজের অধ্যক্ষ রায় বাহাদুর কুমুদিনী কান্ত ব্যানার্জীর উদ্যগে রাজশাহী কলেজের হিন্দু ছাত্রদের জন্য একটি সংস্কৃতি বিভাগ খোলার একটি প্রয়োজনীয় ব্যবস্থা নেয়ার জন্য সিদ্ধান্ত নেয়া হয়। মহারাণী হেমন্তকুমারী দেবী তাঁর ময়মনসিংহ জমিদারী থেকে সংস্কৃত কলেজের জন্য বার্ষিক ১৬০০ টাকা দিতে প্রতিশ্রুতি বদ্ধ হন। তিনি কলেজের ভবন নির্মাণের জন্য এককালীন ১৭,০০০ টাকাও দান করেন। তিনি ছাত্রদের জন্য বার্ষিক ১৮০ টাকা ব্রত্তিও প্রদান করেন। ১৯০৪ সালের ১ লা জুলাই বাংলার তৎকালীন লে: গভর্নর রাজশাহী কলেজ প্রাঙ্গনে সংস্কৃত কলেজের ভিত্তি প্রস্তর স্থাপন করেন। ১৮০৮ সালে সেই কলেজ ভবনের নির্মাণ কাজ শেষ হয়। কলেজটি রাজশাহী কলেজের নিয়ন্ত্রণাধীনে উক্ত কলেজেরই একটি সংযুক্ত ইন্সটিটিউট হিসেবে স্থাপিত হয়। ১২ জন সদস্য নিয়ে সংস্কৃত কলেজেন প্রথম পরিচালনা পরিষদ গঠিত হয়। এই পরিষদের সভাপতি ছিলেন পদাধিকার বলে জেলা কালেক্টর এবং সহ-সভাপতি এবং সচিব হিসেবে দায়িত্ব পালন করেন রাজশাহী কলেজের অধ্যক্ষ। ১৯০৫ সালে ৩ জন শিক্ষক এবং ৩৫ জন ছাত্র নিয়ে সংস্কৃত কলেজ কার্যক্রম শুরু। ১৯৪২ সালে রাণী হেমন্তকুমারী দেবীর মৃত্যু সংস্কৃত কলেজ এর জন্য এক বিরাট আর্থিক বিপর্যয় ডেকে আনে। কর্তৃপক্ষের নির্দেশে শিক্ষা অফিসের জন্য সংস্কৃত কলেজের ভবনটি সাময়িকভাবে ছেড়ে দিতে হয়। কলেজটি বন্ধ হওয়ার পূর্ব অবধি রাজশাহী কলেজের একটি ভবনে সংস্কৃত কলেজের কার্যক্রম চালু ছিল। পরবর্তিতে রাজশাহী কলেজ কর্তৃপক্ষ অনেক চেষ্টা করেও সংস্কৃত কলেজের ভবনটি তাদের নিয়ন্ত্রণে আনতে সক্ষম হন নি। বর্তমানে রাজশাহী শিক্ষা বিভাগীয় দপ্তর বা ডি.ডি.পি.আই. অফিস হিসেবে মহারাণী হেমন্তকুমারী সংস্কৃত কলেজ ভবনটি ব্যবহৃত হচ্ছে। শিক্ষক-ছাত্র সংখ্যা কমতে থাকায় এবং সংস্কৃত শিক্ষা সম্পর্কে সরকারের সেরকম ঋৎসাহ না থাকায় ১৯৬৩ সালে কলেজটি বন্ধ হয়ে যায়। রাজশাহী কলেজ পুঠিয়া রাজবাড়ী বরেন্দ্র গবেষণা জাদুঘর ঐতিহ্যে রাজশাহী কলেজ। রাজশাহী: প্রফেসর ড.কে.এম জালালউদ্দীন আকবর। সেপ্টেম্বর ২০০১। পৃষ্ঠা ৩১।  পুঠিয়া রাজবংশ। ঢাকা, বাংলাদেশ: বিমলাচরণ মৈত্রেয়। ২০১০। পৃষ্ঠা ২৩।  Hundred Years of the University of Calcutta। Calcutta, India: University of Calcutta। সেপ্টেম্বর ১৯৫৭।
টেস্ট ক্রিকেট অভিষেকে ৫ উইকেট লাভকারী ভারতীয় ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১১ জুন, ২০২০ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী ভারতীয় ক্রিকেটারের সংখ্যা আটজন। ভারতের পক্ষে প্রথম ক্রিকেটার হিসেবে মোহাম্মদ নিসার তার টেস্ট অভিষেকে পাঁচ-উইকেট পেয়েছিলেন। জুন, ১৯৩২ সালে ভারতের টেস্টে ইতিহাসের উদ্বোধনী টেস্টে স্বাগতিক ইংল্যান্ডের বিপক্ষে তিনি ৫/৯৩ বোলিং পরিসংখ্যান গড়েন। তবে, তার এ সাফল্য ম্লান হয়ে যায় ভারতের পরাজয়ের মধ্য দিয়ে। ভারতীয় বোলারদের মধ্যে সর্বশেষ এ অর্জনের দাবীদার হচ্ছেন মোহাম্মদ শমী। নভেম্বর, ২০১৩ সালে কলকাতার ইডেন গার্ডেন্সে সফরকারী ওয়েস্ট ইন্ডিজের বিপক্ষে তিনি ৪৭ রানে ৫ উইকেট নিয়েছিলেন। ঐ টেস্টে ভারত দল ইনিংস ও ৫২ রানের বিশাল ব্যবধানে জয় পায়। সিরিজের এটিই একমাত্র টেস্ট ম্যাচ ছিল। ওয়েস্ট ইন্ডিজের দ্বিতীয় ইনিংসে অশ্বিনের পাঁচ-উইকেট আসে। ওয়েস্ট ইন্ডিজের দ্বিতীয় ইনিংসে শমীর পাঁচ-উইকেট আসে। Buckle, Greg (৩০ এপ্রিল ২০০৭)। "Pigeon's almost perfect sendoff"। Canberra Times। ১৫ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০০৯। McGrath didn't get the five-for that he had hoped for...  "Swinging it for the Auld Enemy – An interview with Ryan Sidebottom"। The Scotsman। ১৭ আগস্ট ২০০৮। সংগ্রহের তারিখ ৩০ অক্টোবর ২০০৯। ... I'd rather take fifers (five wickets) for England ...  Pervez, M. A. (২০০১)। A Dictionary of Cricket। Orient Blackswan। পৃষ্ঠা 31। আইএসবিএন 978-81-7370-184-9।  "Bowling records: Test matches"। ESPN Cricinfo। ৫ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৪।  "Bowling records: Test matches (India)"। ESPNcricinfo। সংগ্রহের তারিখ ৭ সেপ্টেম্বর ২০১৪।  "Only Test: England v India at Lord's, Jun 25–28, 1932"। ESPNcricinfo। সংগ্রহের তারিখ ১৯ ডিসেম্বর ২০১১।  "First Test match, Lord's – England v India 1932"। ESPNcricinfo। সংগ্রহের তারিখ ২ ডিসেম্বর ২০১৪।  "1st Test, Kolkata – India v West Indies, 2013–14"। ESPNcricinfo। সংগ্রহের তারিখ ৭ ডিসেম্বর ২০১৪।  "5th Test: India v Pakistan at Delhi, Feb 8–13, 1961"। ESPNcricinfo। সংগ্রহের তারিখ ১৯ ডিসেম্বর ২০১১।  "1st Test: Australia v India at Adelaide, Dec 23–28, 1967"। ESPNcricinfo। সংগ্রহের তারিখ ১৯ ডিসেম্বর ২০১১।  "1st Test: India v Australia at Chennai, Sep 11–16, 1979"। ESPNcricinfo। সংগ্রহের তারিখ ১৯ ডিসেম্বর ২০১১।  "4th Test: India v West Indies at Chennai, Jan 11–15, 1988"। ESPNcricinfo। সংগ্রহের তারিখ ১৯ ডিসেম্বর ২০১১।  "2nd Test: India v Australia at Mohali, Oct 17–21, 2008"। ESPNcricinfo। সংগ্রহের তারিখ ১৯ ডিসেম্বর ২০১১।  "1st Test: India v West Indies at Delhi, Nov 6–9, 2011"। ESPNcricinfo। সংগ্রহের তারিখ ১৯ ডিসেম্বর ২০১১।  "1st Test: India v West Indies at Kolkata, Nov 6–10, 2013"। ESPNcricinfo। সংগ্রহের তারিখ ৮ নভেম্বর ২০১৩।
বড়পুকুরিয়া কয়লা খনি

বড়পুকুরিয়া কয়লাখনি বাংলাদেশের একমাত্র বাস্তবায়িত কয়লা খনি। এটি দিনাজপুরের পার্বতীপুরে অবস্থিত। এটি আবিষ্কৃত হয় ১৯৮৫ সালে। এর আয়তন ৬.৬৮ বর্গ কিলোমিটার। এই অঞ্চলে কয়লা মজুদের পরিমাণ ৩৯০ মিলিয়ন মেট্রিক টন। এখানে বিটুমিনাস কয়লা পাওয়া যায়। বড়পুকুরিয়া কয়লা খনির প্রকল্প ব্যয় ২৫১.০৮ মিলিয়ন মার্কিন ডলার। এর থেকে প্রাপ্ত কয়লা দিয়ে বড়পুকুরিয়া তাপবিদ্যুৎ কেন্দ্রে বিদ্যুৎ উৎপাদন করা হয়। ব্রিটিশ ভারত ভাগের পূর্বে, মেঘালয়ের গারো পাহাড় থেকে পূর্ব বঙ্গের মধ্য দিয়ে কয়লা পরিবহন করা হত ও বাণিজ্য করা হত। পরে ঢাকায় একটি খনি অফিস খোলা হয় এবং ভারতের ব্রিটিশ রেল নেটওয়ার্ক বাণিজ্যের বিষয়টি নিয়ে সহায়তা করে। ১৯৬১ সালে তৎকালীন পূর্ব পাকিস্তানে, পাকিস্তানের ভূতাত্ত্বিক জরিপ কর্তৃপক্ষ জাতিসংঘ-পাক খনিজ জরিপ প্রকল্প শুরু করে। ১৯৬২ সালের জরিপে দেখা যায়, সুনামমগঞ্জ জেলার জামালগঞ্জে ১.০৫ মিলিয়ন টন কয়লা রয়েছে। বাংলাদেশের স্বাধীনতার পর ১৯৮৫ সালে, বাংলাদেশ ভূতাত্ত্বিক জরিপ অধিদপ্তর দিনাজপুরে কয়লা আবিষ্কার করে। বাংলাদেশ ভূতাত্ত্বিক জরিপ অধিদপ্তর ১৯৮৯ সালে রংপুর জেলার খালাশপিরে একটি এবং ১৯৯৫ সালে দিঘিপাড়ায় একটি কয়লাক্ষেত্র আবিষ্কৃত। বহুজাতিক বিএইচপি ১৯৯৭ সালে ফুলবাড়ি কয়লাক্ষেত্র আবিষ্কার করে। কয়লা উত্তোলনের জন্য বড়পুকুরিয়া কয়লাখনি কোম্পানি চীনের কোম্পানি সিএমসি-এক্সএমসি কনসোর্টিয়ামের সঙ্গে ব্যবস্থাপনা ও উৎপাদন চুক্তি করে। ২০০৫ সালের সেপ্টেম্বর মাস থেকে বড়পুুকুরিয়া কয়লাখনির অভ্যন্তর থেকে বাণিজ্যিকভাবে কয়লা উৎপাদন শুরু হয়। এই কয়লাখনিতে মোট কয়লার মজুত প্রায় ৩০ কোটি টন, যা প্রায় ৬৫০ হেক্টর এলাকাব্যাপী বিস্তৃত। এলাকাটি তিনটি অংশে বিভক্ত, উত্তর এলাকা (২৭০ হেক্টর), মধ্য এলাকা (৩০০ হেক্টর) ও দক্ষিণ এলাকা (৮০ হেক্টর)। বড়পুকুরিয়া কয়লা দুর্নীতি শেখ সাবীর আলী। "বড়পুকুরিয়া কয়লাখনি এলাকায় প্রতিদিনই বাড়ছে ভূমিধস, বাড়ছে আতঙ্ক"। bangladeshenvironment.com। ২০১৮-০৮-১৫ তারিখে মূল থেকে আর্কাইভ করা। সংগ্রহের তারিখ নভেম্বর ২, ২০১৬।  "বড়পুকুরিয়া কয়লাখনি শ্রমিক ধর্মঘট অব্যাহত"। প্রথম আলো। prothom-alo.com। ১৫ জুন ২০১৩।  ইমাম, বদরূল (২৮ নভেম্বর ২০১৮)। "বড়পুকুরিয়া কয়লাখনির ভবিষ্যৎ কী?"। প্রথম আলো। সংগ্রহের তারিখ ১৫ সেপ্টেম্বর ২০২১।
আজরিস্তান জেলা

আজরিস্তান (পশতু: اجرستان, ফার্সি: اجرستان),আফগানিস্তানের পশ্চিম গজনী প্রদেশ এর একটি জেলা। ২০০১ সালে এই জেলার জনসংখ্যা গণনা করা হয় ৬২,০২৮ জন, যাদের অধিকাংশই মোল্লা খালি উপজাতিভুক্ত ঘালিজি পশতুন। সংগর এই জেলার প্রধান নগরী যা জেলার মূল কেন্দ্রে অবস্থিত। জেলার অধিকাংশ লোক জিখাই নদীর উপাত্যকায় বাস কর এবং কৃষির উপর নির্ভর করে। কৃষি এখানকার অর্থনীতির প্রধান চালিকা শক্তি। বিগত দশকের তীব্র শীত ও খরার কারণে এখানকার অর্থনীতি ও স্বাভাবিক জীবনের উপর বিরূপ প্রতিক্রিয়া সৃষ্টি হয়। আজরিস্তানের মোট আয়তন২,৬৫৩ কিমি২ (১,০২৪ মা২) এবং কয়েকটি উপাত্যকা নিয়ে গঠিত। শাহ তুস আকা ঘরএবং কৈশাফিল পাহাড় আজরিস্তানকে ঘিরে আছে এবং পাহাড়গুলো প্রাকৃতিক বেষ্টনী হিসেবে কাজ করে। আজরিস্তানের সাথে উত্তর-পূর্বের মালিস্তান জেলা, পূর্বের ঘিজাউ জেলা এবং দায়া ছোপান জেলার সাথে কোন প্রাকৃতিক সীমানা নেই। এই জেলার সবেচয়ে কাছের শহর হল গজনী যা জেলার পশ্চিমে অবস্থিত। আজরিস্তান কয়েকটি পর্বতের কূলে, যা শাহ তুস বাবা পর্যন্ত বিস্তৃত,অবস্থিত। এলাকাটি অনিয়মিতভাবে গঠিত, এর কিছু অংশ পশ্চিমে, কিছু অংশ পূর্ব দিকে বিস্তৃত, কিন্তু প্রধান অংশটুকু উত্তর-দক্ষিণের দিকে বিস্তৃত। পর্বতগুলো অনেক ছোট ছোট উপাত্যকাকে বেষ্টন করে আছে। জিখাই নদী উপাত্যকার মধ্য দিয়ে প্রবাহিত হয়েছে। নদীটি এখানকার পানির প্রধান উৎস, বিশেষ করে কৃষি কাজের জন্য। ঐতিহাসিকভাবে আজরিস্তানন উরুজগান প্রদেশ এর অংশ ছিল, তখন এটিকে দায়া বলা হত। ১৮০০ সালে হহাজারা রোরাল জেলাট দখল করে নেয়। মোল্লাখাইল খান কর্তৃক প্রণীত একটি চুক্তি যা একটি গৃহযুদ্ধের সমাপ্তি ঘটায় তাতে বিষয়টি উল্লেখ রয়েছে। জেলাটি ক্ষুদ্র নৃগোষ্ঠী হাজরা সম্প্রদায় অনুসারী পশতুন অধ্যুষিত। ঐতিহাসিকভাবে আজরিস্তানন উরুজগান প্রদেশ এর অংশ ছিল, তখন এটিকে দায়া বলা হত। ১৮০০ সালে হহাজারা রোরাল জেলাট দখল করে নেয়। মোল্লাখাইল খান কর্তৃক প্রণীত একটি চুক্তি যা একটি গৃহযুদ্ধের সমাপ্তি ঘটায় তাতে বিষয়টি উল্লেখ রয়েছে। জেলাটি ক্ষুদ্র নৃগোষ্ঠী হাজরা সম্প্রদায় অনুসারী পশতুন অধ্যুষিত। আজরিস্তানের অর্থনীতি ব্যাপকভাবে কৃষি এবং অন্যান্য স্থানীয়ভাবে উৎপাদিত পণ্যের উপর নির্ভরশীল। ২০০৯ সালের একটি গবেষণাপত্র দেখা যায় আজরিস্তানের লোকজন আলফ্লফা খায় য় তাতাদের শরীরের পাচক বব্যবস্থার জন্য ক্ষতিকর। এখানাকার স্বাস্থ্যসেবা খুবই অপ্রতুল। "Ajristan District Profile" (পিডিএফ)। UNHCR Field Office Ghazni। ২০০২-১০-১৫। ২০১৪-০২-০২ তারিখে মূল (PDF) থেকে আর্কাইভ করা। সংগ্রহের তারিখ ২০১৩-০৩-০৪।  Koller, Heidi; Caleb McCollum; Desmond Ross (Fall ২০০৯)। Wolfel, Richard L, সম্পাদক। "Afghanistan's Plight: Food Scarcity and Resource Security Lead to Conflict" (পিডিএফ)। Occasional Papers in Geography Series। United States Military Academy। 2 (2): 112। ২০১২-০৯-২৭ তারিখে মূল (PDF) থেকে আর্কাইভ করা। সংগ্রহের তারিখ ২০১৩-০৩-০৪।  "Afghanistan: Food shortages cause grass eating, displacement"। Revolutionary Association of the Women of Afghanistan (RAWA)। Ghazni, Afghanistan। ২০০৮-০৩-১০। সংগ্রহের তারিখ ২০১৩-০৩-০৪।  Map of Settlements[স্থায়ীভাবে অকার্যকর সংযোগ] AIMS, May 2002 Gall, Carlotta (২০০৮-০৯-১৮)। "War and Drought Threaten Afghan Food Supply"। The New York Times। Yakowlang, Afghanistan। সংগ্রহের তারিখ ২০১৩-০৩-০৪।  Himmat, Mirwais (২০১১-১১-৩০)। "Ajristan crying for govt. attention"। Pajhwok Afghan News। ২০১৩-০৪-১১ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৪।
গোপাল কৃষ্ণ মহারত্ন

শ্রী গোপাল কৃষ্ণ মহারত্ন (এমপি) ছিলেন মহান মুক্তিযুদ্ধের সংঘঠক। তিনি ছিলেন সর্বদলীয় সংগ্রাম পরিষদের সদস্য। ১৯৭১ সালের এপ্রিল মাসে হবিগঞ্জের মাধবপুর থানার তেলিয়াপাড়া চা বাগানে স্থাপিত হয় মুক্তিবাহিনীর সদর দপ্তর এবং এই পরিষদের সমন্বয়ক হিসাবে তেলিয়াপাড়া চা বাগানে গঠিত হয় ছাত্র সংগ্রাম পরিষদ। স্বাধীনতা যুদ্ধে সর্বদলীয় সংগ্রাম পরিষদ গঠনে শ্রী গোপাল কৃষ্ণ মহারত্ন উল্লেখযোগ্য ভূমিকা পালন করেন। শ্রী গোপাল কৃষ্ণ মহারত্ন বাংলাদেশের হবিগঞ্জ জেলার বানিয়াচং উপজেলার সভ্রান্ত শিক্ষানুরাগী হিন্দু জমিদার পরিবার 'মহারত্ন জমিদার বাড়ী' তে জন্মগ্রহণ করেন। সমাজসেবামূলক নানান কর্মকান্ডের জন্য দাতা পরিবার হিসেবেও মহারত্ন বাড়ির সুনাম বৃহত্তর সিলেট সহ হবিগঞ্জ জেলা জুড়ে ছড়িয়ে আছে। কালের সাক্ষী হিসেবে আজও রয়েছে একাধিক শিক্ষা প্রতিষ্ঠান, ধর্মীয় ও সামাজিক প্রতিষ্ঠান, সরকারী সাব রেজিস্টার অফিস (ভূমি অফিস), সুবিশাল খেলার মাঠ (জুয়েল ফিল্ড), ঐতিহ্যবাহী শতবর্ষীয় ফুটবল ক্লাব (জুয়েল ক্লাব), বাবুর বাজার, অসংখ্য রাস্তা-ঘাট, পুকুর-দীঘিসহ সর্বসাধারণের জন্য উন্মুক্ত অসংখ্য জনহিতকর সেবামূলক স্থাপনা। পূর্বপুরুষদের নানান জনহিতকর সমাজসেবামূলক কর্মকান্ডের অংশ হিসেবেই পরিবারের অন্যান্য ভাই-বোনের সাথে ছোটবেলা থেকেই নানান সামাজিক, সাংস্কৃতিক ও সেবামূলক কর্মকান্ডের সাথে শ্রী গোপাল কৃষ্ণ মহারত্ন ওতপ্রোতভাবে জড়িত ছিলেন। যার ফলস্বরূপ পারিবারিকভাবেই পেয়েছিলেন সমাজসেবার প্রাথমিক হাতেখড়ি। বৃহত্তর সিলেট অঞ্চলের মুক্তিযুদ্ধ সংগঠনে হবিগঞ্জের নেতৃবৃন্দ অগ্রণী ভূমিকা পালন করেন। এখান থেকে মুক্তিযোদ্ধাদের জন্য প্রেরিত অস্ত্রশস্ত্র ও রসদপত্র দিয়ে বৃহত্তর সিলেট অঞ্চলের বিভিন্ন স্থানে যুদ্ধ শুরু হয়। যুদ্ধ শুরু হওয়ার পূর্বে এডভোকেট মোস্তফা আলী এমএনএ, কমান্ড্যান্ট মানিক চৌধুরী এমএনএ, লেঃ কর্ণেল (অব.) এম.এ. রব এমএনএ, গোপাল কৃষ্ণ মহারত্ন এমপিএ, এনামুল হক মোস্তফা শহীদ এমপিএ, মৌলানা আসাদ আলী এমপিএ, ডা. আবুল হাসিম এমপিএ, আব্দুল আজিজ চৌধুরী এমপিএ, এডভোকেট আফছর আহমদ, এডভোকেট চৌধুরী আব্দুল হাই, এডভোকেট সৈয়দ আফরোজ বখত, এডভোকেট মো. জনাব আলী, শ্রী কৃপেন্দ্র বর্মণ, মো. ইয়াকুত চৌধুরী প্রমুখের সমন্বয়ে গঠিত হয় সর্বদলীয় সংগ্রাম পরিষদ। এই পরিষদের সমন্বয়ক হিসাবে গঠিত হয় ছাত্র সংগ্রাম পরিষদ। তেলিয়াপাড়া চা বাগানে শুরু হয় মুক্তিবাহিনীর কার্যক্রম-ইত্তেফাক https://www.risingbd.com। "হাওড়ে তিনবারের এমপির সাথে নৌকা প্রার্থীর লড়াই | সারা বাংলা"। Risingbd Online Bangla News Portal (ইংরেজি ভাষায়)। সংগ্রহের তারিখ ২০২৪-০১-০৯।
গোয়াদার উপসাগর

গদর উপসাগর হল পাকিস্তান -এর জলসীমায় অবস্থিত একটি উপসাগর।এটি ৩০ কিলোমিটার (১৯ মা) দীর্ঘ ও ১৬ কিলোমিটার (৯.৯ মা) চওড়া।উপসাগরটি ওমান উপসাগর এর সঙ্গে যুক্ত।এই উপসাগর আরব সাগর এর সম্প্রসারিত অংশ।গদর উপসাগরের উপকূল ভাগ পাকিস্তান ও ইরান এ সেনডি মাকরান উপকূল হিসাবে পরিচিত।এই উপকূল থেকে ৫০ কিলোমিটার দূরে আরব সাগর এর জলসীমা শুরু হয়েছে।গদর শহর ও গদর বন্দর এই উপসাগরের তীরে অবস্থিত।বর্তমানে এই উপসাগর আন্তর্জাতিক ভূরাজনীতির অংশে পরিনিত হয়েছে গদর বন্দর কে কেন্দ্র করে।উপসাগরটি গড়ে ৭০ মিটার গভীর।সর্বোচ্চ ১০০ মিটারের এর মত গভীর। গদর উপসাগরের পূর্বে ও দক্ষিণে রয়েছে আরব সাগর ,পশ্চিমে রয়েছে ওমান উপসাগর এবং উত্তরে রয়েছে পাকিস্তান।এই উপসাগরের কিছুটা পশ্চিমে রয়েছে বিখ্যাত হরমুজ প্রনালি ও পারস্য উপসাগর।এই উপসাগরটি ২৪.৮০ থেকে ২৫.০৭ উত্তর ও ৬১.৯০ থেকে ৬২.৩২ পূর্বে অবস্থিত।উপসাগরটির উপকূলভাগে পাহারি ভূমি ভাগ রয়েছে। এই উপসাগর থেকেই এর উপকূলে অবস্থিত পাকিস্তান-এর নতুন বন্দর নগরীর ও বন্দরের নাম হয়েছে গদর।এই বন্দরটি চিন তৈরি করছে।এই বন্দর থেকে চিনর কাশগড় পর্যন্ত অর্থনৈতিক করিডর গড়া হবে।ফলে এই অর্থনৈতিক করিডর এর কারণে গদর উপসাগর বিশ্ব ভূ-রাজনীতিতে একটি গুরুত্ব পূর্ন অংশে পরিনত হয়েছে। উপসাগরকে কেন্দ্র করে পাকিস্তান সরকার এক বিশাল অর্থনৈতিক মূলক কর্মযোগ্য শুরু করে উপসাগরের উপকূলিও এলাকায় ২০০২ সালে।এই সময় এই উপসাগরের উপকূল ধরে করাচি থেকে পাশনি ও ওরমারা হয়ে গদর পর্যন্ত মাকরান কোস্টাল হাইওয়ের নির্মাণ শুরু হয়।এটি ২০০৪ সালের মধ্যে সম্পূর্ণ হয়।এই মহাসড়ক পাকিস্তানের প্রধান বাণিজ্য শহর ও বন্দর নগরী করাচির সঙ্গে গদর উপসাগরের তীরে অবস্থিত নতুন বন্দর নগরী গদর এর বন্দর গদর বন্দরকে যুক্ত করেছে। গদর উপসাগরকে কেন্দ্র করে এই এলাকাতে সমুদ্রের মৎস্য আহরণ ও মৎস্য প্রক্রিয়াকরণ শিল্প গড়ে উঠেছে ।এই মৎস্য আহরণে প্রধানত যুক্ত রয়েছে স্থানীয় জেলেরা। তারা নৌকা নিয়ে সমুদ্রে মাছ ধরতে যায় ও এই মাছ পরে বাজারজাত করা হয়। এই মৎস্য আহরণ করে গদর উপসাগরের বহু মানুষ জীবিকা নির্বাহ করে। "Fist Chinese Ship Docks at Gwadar"। সংগ্রহের তারিখ ০২-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
ইরানীয় ধর্ম

ইরানীয় ধর্ম হচ্ছে বৃহত্তর ইরানে প্রতিষ্ঠিত ধর্মসমূহ। প্রাক-ইন্দো-ইরানীয় ধর্ম প্রাক ইরানীয় ধর্ম: বিভিন্ন ধরনের বিশ্বাস এবং মতাদর্শ হতে পরবর্তীতে ইরানি জনগনের মধ্যে স্বদেশী ধর্মের উদ্ভূত হয়। এই ধর্ম ভারতীয় ধর্মসমূহকেও প্রভাবিত করে। জরাথুস্ট্রবাদ: বর্তমান দিনকার ইরানি জনগনের স্বদেশী নিজস্ব বিশ্বাস এবং চর্চার পৃষ্টপোষক। বর্তমান সময়ে জরাথুস্ট্রধর্ম একশিলা, সাসানিদ সময়ের সম্ভ্রান্ত ধর্মের ধারাবাহিক রূপ, প্রাচীনকালে এটার কতিপয় ভিন্নতা ছিল যা স্থান, গোত্র এবং ঐতিহাসিক কালের কিছুটা পার্থক্যের কারণে। জুরবানিজম: হাখমানেশী কালের শেষে, জরাথুস্ট্রবাদ ও জুরবানিধর্ম (জুরবানি জরাথুস্ট্রধর্ম) হিসেবে প্রমাণিত হয়, একটি একত্ব দ্বৈতবাদ যা সাসানিদ কালের শেষে অনুসরণ করা হত। মান্দাইজম: একটি নস্টিক একত্ববাদ যা প্রায় খ্রিস্ট পূর্ব ১ম শতকে মান্দা ডি-হেয়ি - "জীবনের জ্ঞান " হিসেবে পালিত হত। মান্দানি ভাবাদর্শ মূলত কতিপয় ধর্মীয় গোষ্ঠী এবং মতবাদের চেয়ে তাদের সাধারণ ঐতিহ্যের ভিত্তিতে গড়ে উঠেছে। ম্যানিকাইজম: ৩য় শতকের দ্বৈত নস্টিকধর্ম যা মান্দাইজম দ্বারা প্রভাবিত হয়েছে। ম্যানিকানরা "মহান পিতা"য় বিশ্বাসী (Aramaic: Abbā dəRabbūṯā, Persian: pīd ī wuzurgīh) এবং তাকে সর্বোচ্চ দেবতা(আলোর) হিসেবে মান্য করে। ম্যাজদাকিজম: ৫ম শতকের শেষে/৬ষ্ট শতকের শুরুতে প্রাক-সমাজতান্ত্রিক নস্টিকধর্ম যা ব্যক্তিগত সম্পত্তির সাথে পৃথক হয়ে যায়। কিছু ধর্মবাদীরা ইসলাম ধর্ম এবং স্থানীয় জরাথুস্ট্র ধর্মের প্রথার ভিন্ন চিন্তাধারার সন্নিবেশ করেছেন। ইসলামি শাসনের প্রথম থেকেই দেখা যায় পারস্য অতীন্দ্রিবাদ এর বিকাশ, যা পারস্য-ইসলামি সূফী একেশ্বরবাদের বাস্তবিক দৃষ্টিভঙ্গি সাথে স্বত্বা, জীবন এবং ভালবাসার একটি ঐতিহ্যগত ব্যাখ্যা দেয়। আধ্যাত্মিক সত্যের (ঈশ্বর) উপলব্ধি এই বিশ্বাসের বিকাশ ঘটায়, যা স্বর্গীয় ভালবাসার ভিত্তি হিসেবে অতীন্দ্রিবাদ অনুশীলনের মাধ্যম জাগ্রত হয়। কুররামাইটস্‌, ৯ম শতকের একটি ধর্মীয় ও রাজনৈতিক আন্দোলন, যা ৮ম শতাব্দীতে সুনপাডের নীতির উপর ভিত্তি করে প্রচলিত, যারা শিয়া ইসলাম এবং জরাথুস্ট্রবাদের মধ্যে সমন্বয় প্রচেষ্টার প্রচার করে। বাবাক খোররামদিনের অধীনে, আন্দোলনটি ব্যক্তিগত সম্পদ পুনঃবিতরণ এবং ইসলামের বিলুপ্তি খুঁজে। বিহাফারদিয়ানরা, ধর্মপ্রবক্তা বিহ্ফারের চারপাশে ৮ম শতাব্দীর একটি প্রীতি আন্দোলন। যদিও জরাথুস্ট্রবাদে আন্দোলনটির শিকড় বলে মনে করা হতো, বেহফরিদ এবং তার অনুসারীদের জরাথুস্ট্রবাদ ও ইসলাম উভয়ের ক্ষতির (জরাথুস্ট্রবাদীদের দ্বারা) অভিযোগে মৃত্যুদন্ড কার্যকর করা হয়। ইয়ার্সান, ইজান্দানিজমের একটি ধর্মীয় আদেশ, যা ১৬ শতকে প্রতিষ্ঠিত হয়েছে বলে মনে করা হয়। ইজান্দানিজম এক ঈশ্বরের সুস্পষ্ট বিশ্বাস হিসেবে একটি প্রাথমিক এবং পাঁচটি গৌণ অবতারের সাথে পবিত্র সাত গঠনের ঘোষণা দেয়। আটস্যাগ দিন, ওসেটিয়া গোত্র ধর্মএর পুনঃজাগরণ রোশানিয়া আন্দোলন, পির রোশনের ঐন্দ্রজালিক শিক্ষার একটি সমষ্টি যা তার লোকেরা অনুসরণ করত। বাবিবাদ, মধ্য ১৯শতকের একটি একেশ্বরবাদী ধর্ম যা বাবের দ্বারা প্রতিষ্ঠিত, বাহাই ধর্মবিশ্বাসীরা অনুসরণ করে। বাহাই ধর্ম, ১৯শতকের পারস্য নির্বাসিত, বাহাউল্লাহর দ্বারা প্রতিষ্ঠিত একটি উদিত একেশ্বরবাদী ধর্ম। দাবেস্তানে মাজাহেব ধর্ম প্রবেশদ্বার Relating Religion: Essays in the Study of Religion by Jonathan Z. Smith The Nativist Prophets of Early Islamic Iran Alessandro Bausani, Religion in Iran: From Zoroaster to Bahaullah, Bibliotheca Persica, 2000 Richard Foltz, Religions of Iran: From Prehistory to the Present, London: Oneworld, 2013.